**Видове освободени доставки Правен режим**

**с оглед предмета им**

* доставки, свързани със здравеопазване
* доставки, свързани със социални грижи и осигуряване
* доставки, свързани с образование, спорт или физическо възпитание
* доставки, свързани с култура
* доставки, свързани с вероизповедания
* финансови услуги, с изключение на услугата по предоставяне на кредит срещу насрещна престация в случаите на доставка при условията на договор за лизинг
* доставки с нестопански характер
* доставки на застрахователни услуги
* хазарт
* доставки на пощенски марки и пощенски услуги
* доставка на стоки или услуги, за която не е ползван данъчен кредит

**Без право на избор**

* без право на приспадане на данъчен кредит,
* изключение – с право на приспадане на данъчен кредит са доставките на финансови услуги или на застрахователни услуги, когато получателят е лице, установено извън Общността или когато доставката на тази услуга е пряко свързана със стоки, изпращани или превозвани извън територията на Общността

**Право на избор**

* право на приспадане на данъчен кредит в случаите, когато лицето е избрало доставките да са облагаеми
* доставки, свързани със земя и сгради
* услугата по предоставяне на кредит срещу насрещна престация в случаите на доставка при условията на договор за лизинг

**В случаите, когато във фактурата не е посочено основанието за неначисляване на данък, се приема, че лицето е упражнило правото си на избор доставката да бъде облагаема и данъкът се счита включен в цената.**

**Условие за валидност на избора**

* Не се изисква предварително уведомяване на компетентната териториална дирекция на Националната агенция за приходите
* Във фактурата/ известието, издадена за документиране на доставката, за която е упражнено право на избор да е облагаема, не се вписва основание за неначисляване на данък. Вписва се ставката на данъка и размерът на данъка.